***Pielikums Nr. 7***

**Līgums Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_ (PROJEKTS)**

***par būvuzraudzības pakalpojumiem***

Madonā,

*Dokumenta datums ir pievienotā*

*droša elektroniskā paraksta laika zīmoga datums*

**SIA ”Madonas namsaimnieks”**, reģistrācijas Nr. 47103000233, juridiskā adrese: Augu iela 29, Madona, ko uz statūtu un pilnvarojuma līguma pamata pārstāv Oskars Janovičs, turpmāk – **Pasūtītājs**, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_**, reģ. Nr. \_\_\_\_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_, Būvkomersanta Reģ. Nr. \_\_\_\_\_\_\_\_\_\_\_\_\_\_\_\_, ko uz \_\_\_\_\_\_\_\_\_\_\_\_\_\_\_\_\_\_\_ pamata pārstāv \_\_\_\_\_\_\_\_\_\_\_\_\_\_\_\_\_\_\_\_, turpmāk tekstā – **Izpildītājs**, no otras puses,

turpmāk - **Pasūtītājs** un **Izpildītājs,** abi kopā saukti - **Puses**, bet katrs atsevišķi - **Puse**, ievērojot daudzdzīvokļu dzīvojamās mājas \_\_\_\_\_\_\_\_\_\_\_\_\_\_\_\_\_\_\_\_\_, dzīvokļu īpašnieku kopības kopsapulcē nolemto (protokola/lēmuma Nr. \_\_\_\_\_\_\_\_\_\_\_\_\_\_\_) par pilnvarojumu **Pasūtītājam** slēgt šo līgumu dzīvokļu īpašnieku vārdā, un ņemot vērā **Pasūtītāja** rīkoto Tirgus izpētes Piegādātāju atlasei procedūras ar iepirkuma ID Nr. \_\_\_\_\_\_\_\_\_\_\_\_\_\_\_\_\_\_\_\_\_ “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”, rezultātus, noslēdz sekojoša satura, (turpmāk tekstā – **Līgums)**, kas ir saistošs kā Pusēm, tā arī viņu saistību un tiesību pārņēmējiem:

1. **Līguma priekšmets**
	1. Daudzdzīvokļu dzīvojamās mājas energoefektivitātes paaugstināšanas pasākumu īstenošana tiek veikta saskaņā ar Ministru kabineta noteikumiem Nr. 880 “Atbalsta programmas nosacījumi energoefektivitātes paaugstināšanas pasākumu īstenošanai daudzdzīvokļu dzīvojamās mājās 2021. – 2027. gadam” (MK noteikumi Nr.880) un Eiropas Savienības Kohēzijas politikas programmai 2021.-2027. gadam. ietvaros noslēgto Granta / Finansiālā atbalsta līgumu Nr. \_\_\_\_\_\_\_\_\_\_\_\_\_\_\_\_\_\_\_\_\_\_, DME projekta Nr. \_\_\_\_\_\_\_\_\_\_\_\_\_\_\_\_.
	2. **Pasūtītājs** uzdod un **Izpildītājs** apņemas veikt daudzdzīvokļu dzīvojamās mājas, kas atrodas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (daudzdzīvokļu mājas kadastra apzīmējums \_\_\_\_\_\_\_\_\_\_\_\_\_\_\_\_\_\_), (turpmāk tekstā – **Objekts)**, energoefektivitātes paaugstināšanas pasākumu īstenošanai nepieciešamo būvuzraudzības pakalpojuma sniegšanu (profesionālu un neatkarīgu būvdarbu veikšanas procesa uzraudzību, lai pārliecinātos par kvalitatīvu un drošu būves būvniecību) (turpmāk – **Pakalpojums**), atbilstoši \_\_\_\_\_\_\_\_\_\_\_\_\_\_\_\_\_\_\_\_ izstrādātajā un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ novada būvvaldē apstiprinātajā Ēkas fasādes apliecinājuma karte energoefektivitātes paaugstināšanas projektā ēkai \_\_\_\_\_\_\_\_\_\_\_\_\_\_\_\_\_\_\_\_\_\_” būvprojektam Tehniskajai specifikācijai / darba uzdevumam, turpmāk – **Uzdevums**, noslēgtajam būvdarbu līgumam Nr. \_\_\_\_\_\_\_\_\_\_\_\_\_\_\_\_\_\_\_\_\_ starp SIA Madonas namsaimnieks, reģistrācijas Nr. 47103000233, un \_\_\_\_\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_, turpmāk – **Būvdarbu līgums** un līgumam Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_ par autoruzraudzības pakalpojuma sniegšanu, kas noslēgts starp \_\_\_\_\_\_\_\_\_\_\_\_\_\_\_\_\_\_\_\_\_\_\_ un autoruzraugu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kā arī būvuzraudzībai saistošo normatīvo aktu prasībām.
	3. Detalizētāka informācija par **Pakalpojumu**, tā nosacījumiem tiek noformēta un pievienota šim Līgumam, kā tā pielikums, kas ir abpusēji parakstīts.
	4. **Izpildītājs** **Pakalpojumu** izpilda pats ar saviem līdzekļiem, iekārtām un citiem nepieciešamajiem resursiem, ja vien to tieši nav uzņēmies **Pasūtītājs**.
	5. Puses vienojas par **Pakalpojuma** sniegšanu šādā būvdarbu stadijā:
		1. Būvdarbu izpilde – visā būvdarbu izpildes laikā saskaņā ar Būvdarbu līgumā noteiktajiem termiņiem.
2. **Pakalpojuma veikšanas termiņi:**
	1. 12 (divpadsmit) mēneši no objekta būvlaukuma nodošanas Būvuzņēmējam saskaņā ar nodošanas - pieņemšanas aktu būvdarbu izpildes stadijā, līdz brīdim, kad tiek parakstīts Akts par būves nodošanu ekspluatācijā vai saņemts Būvvaldes akcepts par būvdarbu pabeigšanu, kā arī būvobjekta Galējais pieņemšanas-nodošanas akts starp **Pasūtītāju** un Būvuzņēmēju, atkarībā kurš no notikumiem iestājas pēdējais un AS “Attīstības finanšu institūcijas Altum” (turpmāk – **Altum**) atzinuma saņemšanas.
	2. Parakstīt saistību rakstu un veikt uzraudzību būvobjektā saskaņā ar normatīvajos aktos noteikto kārtību **Izpildītājs** nozīmē **Atbildīgo būvuzraugu (galveno būvuzraugu)** sertificētu būvinženieri **\_\_\_\_\_\_\_\_\_\_\_\_\_\_\_\_\_\_,** Sertifikāta Nr. \_\_\_\_\_\_\_\_\_\_\_\_\_\_\_\_\_**,** Mob.+371 \_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_, (turpmāk – **Atbildīgais būvuzraugs**).
	3. Par būvuzraugu atsevišķiem būvniecības darbiem un veikt uzraudzību (piem. siltumapgādes sistēmu izbūvei) būvobjektā saskaņā ar normatīvajos aktos noteikto kārtību **Izpildītājs** nozīmē sertificētu būvinženieri **\_\_\_\_\_\_\_\_\_\_\_\_\_\_\_\_\_\_\_\_\_\_,** Sertifikāta Nr. [\_\_\_\_\_\_\_\_\_\_\_\_\_\_\_\_](https://bis.gov.lv/bisp/lv/specialist_certificates?search%5Bcertificate_number%5D=5-02371&search%5Bsearch_type%5D=extended), (turpmāk – **Būvuzraugs**).
	4. **Pakalpojums** jāsniedz, kad vien norit būvdarbi, (ieskaitot maiņu darbu, ja tāds nepieciešams būvdarbu kalendāra grafika izpildei) arī ārpus vispārpieņemtā darba laika, brīvdienās un svētku dienās. Būvlaukumā (objektā) nepārtraukti jāatrodas Atbildīgajam būvuzraugam un/vai Būvuzraugam.
3. **Līgumcena un norēķinu kārtība**
	1. Līgumcena par **Pakalpojumu** ir **\_\_\_\_\_\_\_\_\_\_\_\_\_\_\_\_\_\_ EUR** (\_\_\_\_\_\_\_\_\_\_\_ eiro, \_\_\_\_\_ centi) bez pievienotās vērtības nodokļa (turpmāk – PVN). PVN **\_\_\_\_\_\_\_\_\_\_\_\_\_\_\_\_\_\_ EUR** (\_\_\_\_\_\_\_\_\_\_\_ eiro, \_\_\_\_\_ centi), kopā EUR ar PVN **\_\_\_\_\_\_\_\_\_\_\_\_\_\_\_\_\_\_ EUR** (\_\_\_\_\_\_\_\_\_\_\_ eiro, \_\_\_\_\_ centi) (turpmāk – **Līgumcena**).
	2. Līgumcenā ir iekļautas visas ar **Pakalpojuma** sniegšanu saistītās izmaksas – nodokļi materiāli, darbaspēka izmaksas, tehniskais nodrošinājumus u.c*.* Līgumcena paredz objekta uzraudzību līdz nodošanai ekspluatācijā.
	3. **Pasūtītājs** pieņem un atzīst **Izpildītāja** elektronisko (nodokļu) rēķinu, ja tas noformēts atbilstoši normatīvo aktu prasībām un nosūtīts uz elektronisko adresi: \_\_\_\_\_\_\_\_\_\_\_\_\_\_\_\_\_\_\_\_\_\_\_. Pretējā gadījumā **Izpildītājam** jāiesniedz **Pasūtītājam** rēķins rakstveidā.
	4. Līgumcenas samaksa tiek veikta proporcionāli būvdarbu izpildei, ņemot vērā procentuālo izcenojuma aprēķinu no būvuzraudzības un būvniecības izmaksām.
	5. Pēdējo maksājumu **Pasūtītājs** saskaņā ar Līguma noteikumiem maksā **Izpildītājam** 10 (desmit) darba dienu laikā no dienas, kad **Izpildītājs** ir izpildījis visus ar Līgumu nolīgtos **Pakalpojumus** saskaņā ar Līguma noteikumiem, **Pasūtītājs** ir saņēmis atzinumu no **Altum** par visas izpilddokumentācijas gatavību objekta nodošanai ekspluatācijā pēc Altum veiktajām būvniecības kvalitātes un tehniskās dokumentācijas pārbaudēm, **Puses** ir parakstījušas galīgo Darbu pieņemšanas – nodošanas aktu (ietverot saskaņojumu ar būvvaldi) un **Izpildītājs** ir izrakstījis galīgo rēķinu.
	6. Pēdējā attiecināmo izmaksu maksājuma apmērs nedrīkst būt mazāks par 10 % (desmit procentiem) no Līguma 3.1. punktā noteiktās Līguma summas attiecināmo izmaksu apmēra. **Izpildītājs** pārstāj izrakstīt rēķinus un **Pasūtītājs** pārstāj veikt Līguma 3.5. punktam atbilstošus maksājumus, ja visu saskaņā ar Līgumu izrakstīto ikmēneša rēķinu kopējā summa ir sasniegusi 90 % (deviņdesmit procentus) no Līguma 3.1. punktā noteiktās Līgumcenas. **Izpildītājs** nav tiesīgs šajā gadījumā piemērot Līguma 7.3., 7.4., 7.6. un 7.7. punktos minētos nokavējuma procentus vai celt jebkādas citas pretenzijas. Atlikušo Līgumcenas daļu **Izpildītājs** ir tiesīgs saņemt tikai pēc galīgā Darbu pieņemšanas – nodošanas akta parakstīšanas saskaņā ar galīgo rēķinu.
	7. Gadījumā, ja paredzamais būvdarbu kopējais ilgums tiek pagarināts Būvdarbu līgumā noteiktajā kārtībā, un/vai tiek palielināta būvdarbu izpildes līgumsumma, attiecīgi var tikt pagarināts būvuzraudzības darbu izpildes termiņš (izņemot pakalpojumus, kas sniedzami būvdarbu garantijas laikā, kuru sniegšana termiņš ir līdz būvdarbu garantijas termiņa beigām un visu garantijas laikā konstatēto defektu novēršanai no būvuzņēmēja puses), par to paredzot papildus samaksu **Izpildītājam** proporcionāli būvuzraudzības termiņam, bet ne vairāk kā par 30% no Līgumcenas.
	8. Gadījumā, ja būvdarbu kopējais ilgums tiek pagarināts, bet visiem būvdarbiem būvobjektā ir noteikts tehnoloģiskais pārtraukums, par šo laika periodu netiek paredzēta papildus samaksa **Izpildītājam**.
	9. Ja Pakalpojuma izpilde tiek pārtraukta no **Izpildītāja** neatkarīgu iemeslu dēļ, tad **Puses** sastāda aktu par faktiski izpildītajiem darbiem, fiksējot tajā **Izpildītāja** izpildīto darbu apjomu proporcionāli uz Līguma pārtraukšanas brīdi izpildītajam būvdarbu apjomam.
	10. Par Līguma 3.1. punktā noteiktās Līgumcenas izmaksu daļu **Izpildītājs** izraksta atsevišķus rēķinus Pakalpojuma saņēmējiem - dzīvokļu īpašnieku kopības daļai, atsevišķus rēķinus dzīvokļu īpašniekiem, kas ir saimnieciskās darbības veicēji, dzīvokļu īpašniekam, kas ir pašvaldība un atsevišķus rēķinus tiem dzīvokļu īpašniekiem, kas projekta finansēšanā piedalās ar savu līdzfinansējumu.
	11. Rēķinos jānorāda:
		1. Maksātāja nosaukums: **Pasūtītājs**;
		2. **Pakalpojuma** saņēmējs: Dzīvokļa īpašnieks vai dzīvokļu īpašnieku kopības daļa, atbilstoši pakalpojuma saņēmēju sarakstam (pakalpojuma saņēmēju sarakstu **Izpildītājam** iesniedz **Pasūtītājs**);
		3. Līguma numurs;
		4. DME projekta numurs;
		5. rekvizīti atbilstoši Pievienotās vērtības nodokļa likuma un likuma “Par grāmatvedību” prasībām;
		6. avansa rēķinā ir jānorāda, ka tas ir avansa rēķins, bet pārējos rēķinos - Izpildīto Būvdarbu nodošanas - pieņemšanas akta numurs un periods, par kuru tiek izrakstīts rēķins.
	12. Maksājumi tiek veikti ar pārskaitījumu uz **Izpildītāja** rēķinā norādīto bankas kontu. Maksājums tiek uzskatīts par veiktu dienā, kad **Pasūtītājs** šo maksājumu ir veicis savā bankā.
	13. **Pasūtītājam**, par to rakstveidā informējot **Izpildītāju**, ir tiesības no **Izpildītājam** maksājamām summām ieturēt izmaksas, kuras **Izpildītājam** ir pienākums maksāt, kā zaudējumus vai līgumsodus saskaņā ar Līguma noteikumiem.
	14. Visi maksājumi, tiek veikti ar pārskaitījumu uz **Izpildītāja** Līgumā norādīto bankas kontu 15 (piecpadsmit) darba dienu laikā no dienas, kad **Pasūtītājs** ir saņēmis pareizi sagatavotu un noformētu **Izpildītāja** izrakstītu rēķinu.
4. **Pasūtītāja pienākumi un tiesības**
	1. **Pasūtītājs** apņemas:
		1. norēķināties ar **Izpildītāju** Līgumā noteiktajā apmērā un kārtībā;
		2. nodrošināt **Izpildītāju** ar **Pasūtītāja** rīcībā esošo Līguma izpildei nepieciešamo informāciju un dokumentiem;
		3. pilnvarot **Izpildītāju** **Pasūtītāja** vārdā veikt šādas darbības - sagatavot, parakstīt, iesniegt un saņemt, t.sk. valsts un pašvaldības iestādēs visus ar Līguma izpildi saistītus normatīvajos aktos noteiktos dokumentus.
	2. **Pasūtītājs** apņemas savlaicīgi veikt Līguma nosacījumiem un normatīvajos aktos notiektajām prasībām atbilstoša **Pakalpojuma** pieņemšanu.
	3. **Pasūtītājs** ir tiesīgs izvirzīt pretenziju **Izpildītājam** vai atteikties no **Pakalpojuma** pieņemšanas, ja **Pakalpojums** neatbilst Līguma noteikumiem un normatīvajos aktos noteiktajai kārtībai.
	4. **Pasūtītājs** ir tiesīgs, rakstveidā paziņojot **Izpildītājam**, Līgumu vienpusēji izbeigt, ja **Izpildītājs** neizpilda kādu no Līguma saistībām un pat pēc brīdinājuma saņemšanas turpina to nepildīt vai pieļauj pārkāpuma atkārtošanos, kā arī gadījumā, ja tiesā tiek ierosināta **Izpildītāja** maksātnespējas vai tiesiskās aizsardzības (ārpustiesas tiesiskās aizsardzības) procesa lieta.
	5. **Pasūtītājam** ir tiesības nodot ar šo Līgumu saistīto informāciju tā izpildes kontrolē iesaistītajām institūcijām saskaņā ar normatīvajiem aktiem un/vai citiem noslēgtajiem Līgumiem, kā arī tiesības no šī Līguma izrietošo maksājumu piedziņu nodot trešajām personām.
	6. **Pasūtītājam** ir tiesības pieprasīt **Izpildītāja** Atbildīgā būvuzrauga un/vai Būvuzrauga nomaiņu, ja **Izpildītājs** **Pakalpojuma** izpildi neveic atbilstoši Līguma nosacījumiem.
	7. **Pasūtītājam** ir tiesības pieprasīt, bet **Izpildītājam** ir pienākums iesniegt būvspeciālista (Atbildīgais būvuzraugs un/vai būvuzraugs) apdrošināšanas polises kopiju, kā arī izziņu, ja būvspeciālista profesionālās civiltiesiskās atbildībasapdrošināšanas līgums noslēgts uz noteiktu termiņu.

1. **Izpildītāja pienākumi un tiesības**
	1. **Izpildītājs** apņemas:
		1. apņemas veikt būvuzraudzību atbilstoši saskaņotai Tehniskai specifikācijai un dokumentācijai, Latvijas būvnormatīviem, Vispārīgajiem būvnoteikumiem un citiem būvniecību vai būvuzraudzību regulējošajiem spēkā esošiem Latvijas Republikas normatīvajiem aktiem. Izpildītājs ir atbildīgs par to, lai visā Līguma izpildes laikā tam būtu spēkā esošas licences un sertifikāti, ja tādi ir nepieciešami saskaņā ar normatīvajiem aktiem, kā arī uzņemas atbildību, kas būvuzraugam ir noteikta saskaņā ar normatīvajiem aktiem;
		2. noslēgt būvspeciālista profesionālās civiltiesiskās atbildībasapdrošināšanas līgumu, ietverot jomu regulējošo normatīvo aktu prasības. Minētais līgums jāuztur spēkā visu Līguma izpildes laiku.
		3. pirms būvdarbu uzsākšanas izstrādāt būvuzraudzības plānu, kurā ņemot vērā būves specifiku, sākotnēji ietver šādu informāciju:
			1. nepieciešamās pārbaudes un to apjoms, ievērojot darbu veikšanas projektā ietvertos darbu posmus;
			2. iespējamo risku novērtējumu būvdarbu laikā;
			3. būvdarbu stadijas, kuras ir jāfiksē vizuāli (piemēram, fotogrāfijā), lai pārliecinātos par būvdarbu kvalitāti;
			4. dalība būvkonstrukciju, segto darbu un citu izpildīto būvdarbu pieņemšanā.
		4. pienācīgi un rūpīgi iepazīties ar Līguma 1.2. punktā minēto būvdarbu līgumu;
		5. veikt **Pakalpojumu** un tā sastāvā ietilpstošos darbus saskaņā ar Līguma noteikumiem un **Uzdevumu**, augstā kvalitātē, atbilstoši Latvijas Republikas spēkā esošo normatīvo aktu prasībām. **Izpildītājs** ir atbildīgs par to, lai visā Līguma izpildes laikā **Pakalpojuma** izpildē iesaistītajām personām būtu spēkā esošas licences un sertifikāti, ja tādi nepieciešami saskaņā ar spēkā esošajiem normatīvajiem aktiem;
		6. Būvdarbu gaitā pārbaudīt Objekta būvē lietoto konstrukciju, tehnoloģisko un citu iekārtu, būvizstrādājumu un materiālu atbilstību tehniskajam projektam, normatīvajiem aktiem un noslēgtajam būvniecības līgumam;
		7. ievērot vispārpieņemto praksi būvuzraudzības pakalpojuma sniegšanā, kā arī ievērot **Pasūtītāja** norādījumus, ciktāl tas nav pretrunā ar normatīvajiem aktiem vai Līgumu;
		8. aizstāvēt **Pasūtītāja** tiesības un intereses, kā arī sniegt **Pasūtītājam** nepieciešamās konsultācijas **Pakalpojuma** izpildes gaitā. **Izpildītājs** bez iepriekšējas rakstiskas **Pasūtītāja** piekrišanas nedrīkst pieņemt lēmumus, kuri ir saistīti ar Līguma 1.2. punktā minētā Būvdarbu līguma noteikto būvdarbu apjomu vai termiņu palielināšanu vai grozīšanu, vai arī būvniecības izmaksu palielināšanu;
		9. nodrošināt Atbildīgā būvuzrauga ierašanos objektā ne vēlāk kā 24 (divdesmit četru) stundu laikā pēc **Pasūtītāja** rakstiska vai mutiska pieprasījuma;
		10. ne retāk kā 1x (vienu reizi) mēnesī piedalīties **Pasūtītāja** vai būvuzņēmēja rīkotajās sanāksmēs, vienojoties ar būvuzņēmēju un **Pasūtītāju** par sanāksmju formu un sasaukšanas kārtību. Pēc **Pasūtītāja** pieprasījuma organizēt un vadīt šādas sanāksmes. **Izpildītājs** saskaņo un paraksta sanāksmju protokolus;
		11. uzraudzīt būvdarbus būvniecības veikšanas laikā ne retāk kā 1x (vienu reizi) nedēļā;
		12. pienācīgi un rūpīgi iepazīties ar tehnisko projektu un līgumu par Objekta būvdarbiem;
		13. iepazīties un sniegt **Pasūtītājam** nepieciešamās konsultācijas vai palīdzību darbu veikšanas projekta, izpildzīmējumu un citas tehniskās dokumentācijas apstiprināšanas vai saskaņošanas laikā, kā arī iespējamo tehniskā projekta grozījumu gadījumā;
		14. uzraudzīt, lai būvuzņēmējs ievēro sanāksmēs un līgumā par Objekta būvdarbu noteiktos darbu izpildes termiņus. Termiņu nokavējuma gadījumā nekavējoties rakstiski informēt **Pasūtītāju**;
		15. pārbaudīt, vai būvdarbu veicēja rīcībā ir būvdarbu veikšanai nepieciešamā dokumentācija;
		16. iepazīties ar **Pasūtītāja** un būvdarbu veicēja, kā arī ar būvdarbu veicēja un atsevišķu būvdarbu veicēju (ja tādi ir iesaistīti būvdarbu veikšanā) līguma nosacījumiem attiecībā uz būvdarbu apjomu un izpildi;
		17. pārbaudīt, vai pirms būvdarbu uzsākšanas ir izpildīti būvdarbu sagatavošanas nosacījumi;
		18. pārbaudīt būvdarbu secības un kvalitātes atbilstību būvprojektam, darbu veikšanas projektam, kā arī būvniecību, darba aizsardzību, vides aizsardzību un ugunsdrošību reglamentējošiem normatīvajiem aktiem;
		19. pārbaudīt būvdarbos izmantojamo būvizstrādājumu atbilstību apliecinošos dokumentus, kā arī būvizstrādājumu atbilstību būvprojektam;
		20. pārbaudīt veikto būvdarbu apjomus;
		21. regulāri nodrošināt būvniecības izmaksu kontroli, veicot iknedēļas sistematizētu tāmes salīdzinājumu ar faktisko būvniecības budžetu, kontrolē būvdarbu izmaksu atbilstību Būvdarbu līguma tāmēm;
		22. pārbaudīt būvobjektu, kā arī izbūvēto konstrukciju un inženiersistēmu atbilstību būvprojekta risinājumiem;
		23. būvdarbu gaitā pārbaudīt, lai būvdarbu veikšanā pielietotā tehnoloģija nodrošina Būvdarbu līgumā **Pasūtītāja** noteiktās kvalitātes prasības, kā arī vajadzības gadījumā sagatavot ziņojumus un iesniegt tos **Pasūtītājam**. Apskates un ziņojumu iesniegšanas laiku un biežumu **Izpildītājs** un **Pasūtītājs** savstarpēji saskaņo;
		24. nekavējoties rakstiski informēt Pasūtītāju, ja būvdarbi tiek veikti nekvalitatīvi, vai ja tiek konstatētas patvaļīgas atkāpes no būvprojekta (ja tas attiecināms) vai noslēgtā būvdarbu izpildes līguma, vai ja netiek ievērotas Latvijas būvnormatīvu vai darba aizsardzības normatīvo aktu prasības. Šādā gadījumā **Izpildītājs**, iepriekš saskaņojot ar **Pasūtītāju**, iesniedz būvuzņēmējam rakstisku pieprasījumu pārtraukt būvdarbus līdz konstatēto trūkumu novēršanai;
		25. pārliecināties un regulāri uzraudzīt, lai būvuzņēmējs ievēro likumā noteiktās drošības un darba aizsardzības prasības;
		26. izdarīt ierakstus būvdarbu žurnālā, tai skaitā par būvobjekta pārbaudēs konstatētiem trūkumiem un būvdarbu vadītāja prombūtni;
		27. vizuāli fiksēt (piemēram, fotogrāfijā) būvuzraudzības plānā noteikto būvdarbu posmu pabeigšanu;
		28. ierasties būvlaukumā pēc autoruzrauga, būvdarbu veicēja, būvinspektora vai citas būvvaldes amatpersonas pirmā uzaicinājuma;
		29. piedalīties būvkonstrukciju, segto darbu un citu izpildīto būvdarbu pieņemšanā; tai skaitā kontrolēt darbu izpildes kvalitāti;
		30. pieņemt tikai tos darbus, kas izpildīti atbilstoši būvprojektam un normatīvajos aktos noteiktajām prasībām;
		31. kontrolēt būvdarbu žurnālā un autoruzraudzības žurnālā ierakstīto norādījumu izpildi;
		32. patstāvīgi uzraudzīt, lai Būvdarbu līguma izpildītājs ievēro Būvdarbu līgumā noteiktos būvdarbu izpildes termiņus, veicot būvdarbu kalendārā plāna salīdzinājumu ar faktiski paveiktajiem darbiem. Termiņu kavējuma gadījumā nekavējoties rakstiski informēt **Pasūtītāju**;
		33. ziņot **Pasūtītājam** un atbildīgajām institūcijām par būvdarbu vadītāja prombūtni būvdarbu laikā, būvniecību reglamentējošo normatīvo aktu pārkāpumiem būvdarbu sagatavošanas un būvdarbu laikā, kā arī par atkāpēm no būvprojekta. Gadījumā, ja tiek konstatēts, ka būvdarbi tiek veikti nekvalitatīvi, ja tiek konstatētas patvaļīgas atkāpes no noslēgtā Būvdarbu līguma, kā arī, ja netiek ievērotas spēkā esošo normatīvo aktu prasības, šādā gadījumā **Izpildītājs**, iepriekš saskaņojot ar **Pasūtītāju**, nekavējoties iesniedz Būvdarbu līguma izpildītājam rakstisku pieprasījumu pārtraukt būvdarbus līdz konstatēto trūkumu novēršanai;
		34. nekavējoties izziņot strādājošo evakuāciju no būvlaukuma, ja būvlaukumā konstatētas bīstamas konstrukciju deformācijas, sabrukšanas pazīmes vai tieši ugunsgrēka izcelšanās vai eksplozijas draudi, un paziņot par to **Pasūtītājam**, būvvaldei, kā arī, ja nepieciešams, izsaukt Valsts ugunsdzēsības un glābšanas dienesta un citu speciālo dienestu pārstāvjus normatīvajos aktos noteiktajā kārtībā. Būvuzraugs rīkojumus un darbības koordinē ar atbildīgo būvdarbu vadītāju;
		35. sagatavot un iesniegt būvvaldē nepieciešamos dokumentus saskaņā ar speciālajiem būvnoteikumiem;
		36. piedalīties būves pieņemšanā ekspluatācijā;
		37. informēt attiecīgo būvvaldi vai biroju, ja būvobjekta ekspluatācija ir uzsākta patvaļīgi;
		38. nodrošināt dalītu laika uzskaiti par savu darbu katrā būvobjektā, pēc būvinspektoru pieprasījuma sniegt uzskaiti pamatojošo dokumentāciju.
	2. pieprasīt no **Pasūtītāja** un būvdarbu veicēja jebkurus būvprojekta dokumentus, lai iegūtu precīzu pārskatu par būvdarbu gaitu un būvdarbu izpildi atbilstoši būvprojektam un, ja nepieciešams, par būvdarbu izpildītāju kvalifikāciju.
	3. pieprasīt uzbūvēto konstrukciju un segto darbu atsegšanu, ja turpmākā darbu izpildes procesā rodas pamatotas šaubas par kāda darba izpildes kvalitāti un atbilstību būvprojektam.
	4. ierosināt atbildīgā būvdarbu vadītāja, kā arī atsevišķo darbu būvdarbu vadītāju būvprakses sertifikāta apturēšanu vai anulēšanu, ja būvdarbos atkārtoti tiek pieļautas profesionālas kļūdas vai normatīvo aktu pārkāpumi;
	5. Līguma izpildes laikā un termiņa beigās ar aktu nodot **Pasūtītājam** visu ar **Pakalpojuma** izpildi saistīto izpilddokumentāciju;
	6. **Izpildītājs** nedrīkst nodot tam ar šo Līgumu uzlikto pienākumu izpildi trešajām personām;
	7. **Izpildītājam** ir tiesības saņemt samaksu par kvalitatīvu un spēkā esošiem normatīvajiem aktiem atbilstošu **Pakalpojuma** izpildi Līgumā noteiktajā kārtībā un apmērā;
	8. **Izpildītājs** apņemas nekavējoties, bet ne vēlāk kā 3 (triju) darba dienu laikā rakstveidā informēt **Pasūtītāju**, ja Līguma izpildes laikā:
		1. tiesā tiek ierosināta **Izpildītāja** maksātnespējas vai tiesiskās aizsardzības (ārpustiesas tiesiskās aizsardzības) procesa lieta;
		2. **Izpildītāja** saimnieciskā darbība tiek apturēta;
		3. **Izpildītājs** tiek reģistrēts ar PVN apliekamo personu reģistrā vai izslēgts no tā (atsūtot **Pasūtītājam** apliecības kopiju);
	9. **Pasūtītāja** telpās un teritorijā ievērot **Pasūtītāja** iekšējās kārtības un ugunsdrošības noteikumus un darba režīmu, ievērot daba aizsardzības, ugunsdrošības instrukcijas, normatīvos aktus, kas regulē šādu darbu veikšanu, kā arī uzņemas pilnu atbildību par minēto iekšējo un ārējo normatīvo aktu pārkāpumiem un to izraisītajām sekām;
	10. Pilnā apmērā segt **Pasūtītājam** no šī Līguma izrietošo zaudējumu atlīdzināšanas un citu **Izpildītāja** maksājuma saistību administrēšanas un piedziņas izdevumus, kādi **Pasūtītājam** rodas, tai skaitā, segt zaudējumus (piemērotās finanšu korekcijas) kādi **Pasūtītājam** var rasties **Izpildītāja** neizdarības, laikā neizpildītas, nekvalitatīvas vai nepienācīgas pienākumu pildīšanas rezultātā un **Pasūtītājam** Altum piemēros atbalstāmo izmaksu finanšu korekcijas.
	11. Nekavējoties pēc **Pasūtītāja** pieprasījuma saņemšanas iesniegt ar Līguma izpildi saistīto informāciju (pārskatu).
2. **Līguma izpildes termiņš un Pakalpojuma nodošana – pieņemšana**
	1. Līgums stājas spēkā ar tā abpusējas parakstīšanas brīdi un ir spēkā līdz pilnīgai tajā noteikto saistību izpildei, kas noslēdzās ar Objekta būvdarbu pabeigšanu un objekta nodošanu ekspluatācijā, izpildītu Darba apmaksu vai līdz brīdim, kad Līgums tiek izbeigts Līgumā noteiktajā kārtībā.
	2. Izpildīto **Pakalpojumu** nodošana-pieņemšana notiek, **Izpildītājam** un **Pasūtītājam** parakstot **Pakalpojuma** nodošanas-pieņemšanas aktu.
	3. **Izpildītājs** Līguma parakstīšanās brīdī **Pasūtītājam** iesniedz:
		1. Rīkojumu par sertificēto speciālistu nozīmēšanu darbu veikšanai būvobjektā;
		2. Visu līguma izpildē iesaistīto sertificēto būvuzraugu saistību rakstus.
	4. Gadījumā, ja **Pasūtītājs** izvirza argumentētus iebildumus vai pretenzijas, **Pakalpojuma** pieņemšanas-nodošanas akts tiek saskaņots pēc visu konstatēto trūkumu novēršanas.
	5. Izpildīto darbu **Pakalpojuma** sniegšanas ietvaros **Izpildītājam** jānodod un **Pasūtītājam** jāpieņem, parakstot 2 (divos) eksemplāros Aktu, kas apliecina, ka darbs ir veikts pienācīgā kvalitātē un noteiktajos termiņos, un **Pasūtītājam** nav pretenziju par darba izpildi, vai **Pasūtītājam** jāiesniedz **Izpildītājam** rakstisku paziņojumu, kurā norādāmi iebildumi par konstatētajām nepilnības un neatbilstībām Līguma, spēkā esošo normatīvo aktu vai būvnormatīvu prasībām. Šādā gadījumā Puses vienojas par pasākumiem atklāto trūkumu novēršanai un to veikšanas termiņu.
	6. Izpildītā Darba vai to daļas pieņemšanas laikā **Pasūtītājs** ir tiesīgs pēc saviem ieskatiem veikt izpildīto saistību pārbaudi, lai pārliecinātos par atbilstību Līgumam, ja nepieciešams, pieaicinot ekspertus vai citus speciālistus. **Pasūtītājs** ir tiesīgs nepieņemt veikto Darbu, ja konstatē, ka tas ir izpildīts nekvalitatīvi vai nepilnīgi un uzskatāms par neatbilstošu Līguma noteikumiem. Šādā gadījumā **Pasūtītājs** paziņo **Izpildītājam** par atteikumu pieņemt Darbu.
3. **Pušu atbildība**
	1. **Puses** ir savstarpēji atbildīgas par līgumsaistību nepildīšanu vai nepienācīgu izpildi, kā arī atlīdzina otrai **Pusei** šajā sakarā radušos zaudējumus.
	2. **Puses** tiek atbrīvotas no atbildības par Līguma pilnīgu vai daļēju Līguma saistību nepildīšanu, ja tam par iemeslu ir nepārvaramas vara vai ārkārtēja rakstura apstākļi – plūdi, ugunsgrēks, avārijas, streiki, valsts varas un pārvaldes institūciju lēmumi vai darbība, kas radušies pēc Līguma noslēgšanas, un kuru iestāšanos Puses nevarēja ne paredzēt, ne novērst. Tādā gadījumā Līguma darbība tiek apturēta uz laiku, kamēr eksistē augstākminētie apstākļi.
	3. Ja **Izpildītājs** vispār neizpilda kādu no šī Līguma izrietošajām saistībām, **Izpildītājs** par katru no tām maksā **Pasūtītājam** vienreizēju līgumsodu par katru neizpildes gadījumu EUR 50.00 (piecdesmit eiro un 00 centi) apmērā.
	4. Ja **Izpildītājs** kādu no šī Līguma izrietošajām saistībām izpilda nepienācīgi vai neizpilda īstā laikā (termiņā),  **Izpildītājs** par katru no pārkāpumiem maksā **Pasūtītājam**:
		1. Līgumsodu 0,5% apmērā no laikā neizpildītās saistības summas par katru nokavēto dienu, ja konkrētā saistība ir izsakāma summā, bet ne vairāks kā 10% no līguma kopējās summas, vai
		2. Līgumsodu EUR Līgumsodu EUR 50.00 (piecdesmit eiro un 00 centi) apmērā par katru nokavēto dienu, ja konkrētā saistība nav izsakāma summā.
	5. Līgumsoda samaksa neatbrīvo Izpildītāju no turpmākas saistību izpildes, ja vien **Pasūtītājs** konkrētā gadījumā nenosaka savādāk. **Pasūtītājs** ir tiesīgs ieturēt līgumsodu, veicot savstarpējos norēķinus ar **Izpildītāju**.
	6. Ja **Pasūtītājs** vispār neizpilda kādu no šī Līguma izrietošajām saistībām, **Pasūtītājs** par katru no tām maksā **Izpildītājam** vienreizēju līgumsodu par katru neizpildes gadījumu EUR 50.00 (piecdesmit eiro un 00 centi) apmērā.
	7. Ja **Pasūtītājs** kādu no šī Līguma izrietošajām saistībām izpilda nepienācīgi vai neizpilda īstā laikā (termiņā),  **Pasūtītājs** par katru no pārkāpumiem maksā **Izpildītājam**:
		1. Līgumsodu 0,5% apmērā no laikā neizpildītās saistības summas par katru nokavēto dienu, ja konkrētā saistība ir izsakāma summā, bet ne vairāks kā 10% no līguma kopējās summas, vai
		2. Līgumsodu EUR 50.00 (piecdesmit eiro un 00 centi) apmērā par katru nokavēto dienu, ja konkrētā saistība nav izsakāma summā.
	8. Līgumsoda samaksa neatbrīvo **Pasūtītāju** no turpmākas saistību izpildes, ja vien Puses konkrētā gadījumā nenosaka savādāk.
4. **Līguma grozīšana un izbeigšana**
	1. **Izpildītājam** ir tiesības vienpusējā kārtībā atkāpties no Līguma pirms termiņa, par to 10 (desmit) darba dienas iepriekš rakstiski paziņojot **Pasūtītājam**, ja:
		1. **Pasūtītājs** uzsāk likvidāciju;
		2. ar spēkā stājušos tiesas nolēmumu tiek pasludināts **Pasūtītāja** maksātnespējas process;
		3. **Pasūtītājs** pretēji Līguma noteikumiem kavē Līgumā paredzētos maksājumu veikšanas termiņus ilgāk kā 10 (desmit) darba dienas.
	2. Ja Līguma izbeigšanas brīdī **Izpildītāja** faktiski atbilstoši Līguma noteikumiem izpildīto un apmaksāto Darbu apjoms ir mazāks nekā samaksātā un nedzēstā avansa summa un/vai tās daļa, **Izpildītājs** atgriež starpību **Pasūtītājam** 5 (piecu) darba dienu laikā no Līguma izbeigšanas. Šī pienākuma neizpildes vai nepienācīgas izpildes gadījumā **Pasūtītājs** ir tiesīgs prasīt avansa atmaksas garantijas apmaksu.
	3. Ja kāds no Līguma noteikumiem zaudē spēku, tas neietekmē pārējo Līguma nosacījumu spēkā esamību, ciktāl to neatceļ spēku zaudējušie Līguma punkti vai daļas.
	4. **Pasūtītājam** ir tiesības izdarīt grozījumus šajā Līgumā un tā pielikumos, ja Līguma izpildes laikā stājas spēkā jauni Latvijas Republikas būvniecības nozares reglamentējošie normatīvie akti, kas paredz citus darba izpildes nosacījumus nekā šis Līgums vai tā pielikumi.
	5. Līgumu var izbeigt Pusēm par to savstarpēji vienojoties. Gadījumā, ja Puses vienojas par Līguma izbeigšanu pirms tā izpildes, tiek sastādīts abpusējs akts, ar kuru tiek fiksētas uz šī Līguma pārtraukšanas brīdi **Izpildītāja** faktiski izdarītais darbs vai tā daļa, kas Līgumā noteiktā kārtībā pieņemts, pamatojoties uz ko **Pasūtītājs** veic norēķinu ar **Izpildītāju**, ievērojot Līguma nosacījumus.
	6. Vienpusēja līguma pārtraukšana ir pieļaujama tikai šajā Līgumā noteiktajos gadījumos.
	7. **Pasūtītājam** ir tiesības vienpusējā kārtā atkāpties no Līguma pirms termiņa, par to 5 (piecas) darba dienas iepriekš rakstiski paziņojot **Izpildītājam**, ja:
		1. **Izpildītājs** uzsāk likvidāciju;
		2. **Izpildītājs** tiek izslēgts no Būvkomersantu reģistra;
		3. ar spēkā stājušos tiesas nolēmumu tiek pasludināts **Izpildītāja** maksātnespējas process;
		4. **Izpildītājs** nav izpildījis Līgumā noteiktos pienākumus tajā noteiktajā termiņā un kārtībā;
		5. tādu iemeslu dēļ, kas nav saistīti ar **Pasūtītāja** saistību neizpildi, **Izpildītājs** nepilda vai kavē kādu no Līgumā noteiktajiem **Izpildītāja** saistību izpildes termiņiem vairāk kā 2 (divas) darba dienas;
		6. **Izpildītājs** pieļāvis normatīvo aktu pārkāpumus vai veicinājis to iestāšanos;
		7. **Izpildītājs** nepilda jebkuru no Līgumā noteiktajām saistībām un pēc **Pasūtītāja** rakstveida pretenzijas saņemšanas 5 (piecu) darba dienu laikā nav pilnībā izpildījis pretenzijā izteiktās prasības.
		8. Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1 panta (3) daļa).
	8. **Izpildītājam** ir tiesības vienpusēji izbeigt šo Līgumu pirms tā izpildes, rakstiski brīdinot par to **Pasūtītāju** vismaz 10 (desmit) darba dienas iepriekš, gadījumā, ja **Pasūtītājs** nepilda no Līguma izrietošās saistības un nav pārtraucis vai turpina savu darbību vai bezdarbību ilgāk par 15 (piecpadsmit) dienām pēc **Izpildītāja** iesniegtā **Pasūtītājam** rakstveida paziņojuma par pienākumu pienācīgu un/vai savlaicīgu nepildīšanu. Šādā gadījumā **Izpildītājs** ir atbildīgs par darba izpildi un būvuzraudzības veikšanu būvobjektā līdz Līguma izbeigšanas dienai. Līguma izbeigšana neatbrīvo **Pasūtītāju** no apmaksas par faktiski veikto būvuzraudzību Līgumā paredzētajā kārtībā.
	9. **Pasūtītājam** ir tiesības bez paskaidrojumu sniegšanas un iemeslu norādīšanas **Izpildītājam** vienpusējā kārtā atkāpties no Līguma 30 (trīsdesmit) darba dienas iepriekš par to rakstiski brīdinot **Izpildītāju**.
	10. Līguma izbeigšana neierobežo **Pušu** tiesības uz līgumsodu un vai zaudējumu atlīdzību.
5. **Nepārvaramas varas apstākļi**

9.1. **Puses** apstiprina, ka visi tie apstākļi, kas ir ārpus **Pušu** kontroles, t.i., karš, sacelšanās, ugunsgrēks, eksplozijas vai valsts un pašvaldību varas iestāžu iejaukšanās, un citi apstākļi, kas saskaņā ar Latvijas Republikas Civillikumu atbilst nepārvaramas varas apstākļiem, atbrīvos Puses no Līgumā noteikto saistību pildīšanas, ja izpilde ir iespējama tikai ar pārmērīgi lielām izmaksām, un arī no jebkādām saistībām maksāt kompensāciju vai zaudējumu atlīdzību.

9.2. **Pusēm** nekavējoties rakstveidā jānosūta paziņojums (kopā ar jebkuru paziņojumu vai informāciju, ko Puse ir saņēmusi par nepārvaramas varas apstākļiem) otrai **Pusei**, informējot par nepārvaramās varas apstākļu iestāšanos un tās sekām, kā arī jāpieliek visas pūles, lai mazinātu nepārvaramās varas kaitīgās sekas.

9.3. **Pusei**, kurai kļuvis zināms par nepārvaramās varas apstākļiem, kas var ietekmēt Līgumā šai **Pusei** paredzēto pienākumu izpildi, nekavējoties rakstveidā jāinformē otra **Puse** par šo apstākļu iestāšanos un izbeigšanos. Gadījumā, ja nepārvaramas varas apstākļi turpinās ilgāk par 30 (trīsdesmit) dienām, tad **Puses** saskaņo tālāko rīcību Līguma izpildē.

1. **Datu aizsardzība**
	1. Ja Līguma izpildes ietvaros katra no **Pusēm**, kas otrai **Pusei** nodod fizisko personu personas datus (turpmāk - dati), ir atbildīga par nodoto datu pareizību un to, ka tā ir tiesīga nodot datus otrai **Pusei**. Līguma izpildes ietvaros saņemtos datus **Puses** apņemas apstrādāt tikai Līguma mērķu sasniegšanai. Apstrādājot datus, **Pusēm** ir pienākums ievērot Latvijas Republikā saistošo spēkā esošo tiesību aktu prasības. Apstrādājot datus, **Pusēm** nav tiesību nodot datus ārpus Eiropas Savienības un Eiropas Ekonomiskās zonas robežām.
	2. **Izpildītājs** var pieprasīt, lai **Pasūtītājs** papildina vai izlabo datus, vai pārtrauc **Izpildītāja** nodoto datu apstrādi vai iznīcina tos, ja nodotie dati ir nepilnīgi, novecojuši, nepatiesi, pretlikumīgi apstrādāti vai to apstrāde vairs nav nepieciešama Līguma mērķiem, šādu pieprasījumu nosūtot elektroniski uz e-pasta adresi: \_\_\_\_\_\_\_\_\_\_\_\_\_\_\_\_.
	3. **Pasūtītājs** var pieprasīt, lai **Izpildītājs** papildina vai izlabo datus, vai pārtrauc **Pasūtītāja** nodoto datu apstrādi vai iznīcina tos, ja nodotie dati ir nepilnīgi, novecojuši, nepatiesi, pretlikumīgi apstrādāti vai to apstrāde vairs nav nepieciešama Līguma mērķiem, šādu pieprasījumu nosūtot rakstveidā uz e-pasta adresi: \_\_\_\_\_\_\_
	4. Katra **Puse** ir tiesīga apstrādāt otras **Puses** nodotos datus ne ilgāk kā to nosaka Latvijas Republikā spēkā esošo saistošo tiesību aktu prasības un kā tas nepieciešams **Pušu** tiesisko interešu aizsardzībai.
	5. **Puses** apliecina, ka, pamatojoties uz šajā Līgumā norādīto, tām ir tiesības nodot otrai **Pusei** personas datus un, ka **Puses** ir sniegušas datu subjektiem visu nepieciešamo informāciju par datu subjektu datu apstrādi, kādu veic otrā **Puse**, tai skaitā sniedzis tiesību aktos noteikto informāciju par datu subjektu datu apstrādi, tai skaitā par to, ka personas dati var tikt nodoti trešajām personām, pamatojoties uz līgumsaistībām, kādas var pastāvēt otrai **Pusei**.
	6. Katra **Puse** uzņemas atbildību par visām materiāla un/vai cita rakstura sekām gadījumā, ja šajā Līguma nodaļā Puses sniegtais apliecinājums izrādīsies nepatiess un **Puse** nebūs informējusi datu subjektus par to tiesību aktos noteiktajām tiesībām attiecībā uz datu subjektu datu apstrādi, kādu veic otra **Puse**.
2. **Citi noteikumi**
	1. Līgums stājas spēkā ar dienu, kad **Puses** ir to parakstījušas. Līgums ir spēkā līdz pilnīgai tajā noteikto saistību izpildei vai brīdim, kad tas tiek izbeigts Līgumā noteiktajā kārtībā.
	2. Kontaktpersona no **Pasūtītāja** puses: \_\_\_\_\_\_\_\_\_\_\_\_\_\_\_\_\_\_\_\_\_\_, tālrunis: \_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	3. Kontaktpersona no **Izpildītāja** puses: **\_\_\_\_\_\_\_\_\_\_\_\_\_\_\_\_\_,** Mob.+371 \_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_.
	4. Darbu organizatoriskie jautājumi tiek izskatīti un risināti būvsapulcēs.
	5. Būvsapulces dienas kārtība, klātesošie dalībnieki un pieņemtie lēmumi tiek fiksēti protokolā un tie ir saistoši visiem iesaistītajiem būvniecības dalībniekiem un obligāti izpildāmi.
	6. **Puses** vienojas neizpaust konfidenciāla rakstura informāciju, kas attiecas uz otru Pusi un kļuvusi zināma līguma noslēgšanas, izpildes vai izbeigšanas gaitā.
	7. **Puses** strīdus risina savstarpēju sarunu ceļā. Ja šādā veidā vienošanos panākt nav iespējams, Puses strīdu risina atbilstīgi Latvijas Republikā spēkā esošajiem normatīvajiem aktiem.
	8. *Līgums ir sastādīts latviešu valodā. Līgumu paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Katrai pusei ir pieejams abpusēji parakstīts Līgums elektroniskā formātā.*
	9. Līgumam tā noslēgšanas brīdī ir šādi pielikumi:
		1. Pielikums Nr.1 – Tehniskā specifikācija / Darba uzdevums būvuzraudzībai;
		2. Pielikums Nr.2 – Finanšu piedāvājums.
3. **Pušu rekvizīti un paraksti**

|  |  |
| --- | --- |
| **Pasūtītājs****SIA ‘’Madonas namsaimnieks’’**Reģ.nr 47103000233Augu iela 29, Madona,Madonas novads, LV-4801A/S SEB Banka Kods: UNLALV2XKonts: LV63UNLA0030900460709\_\_\_\_\_\_\_\_\_\_\_\_\_\_\_\_\_O. Janovičs | **Izpildītājs****\_\_\_\_\_\_\_\_\_\_\_\_\_\_\_\_\_\_\_\_\_**reģ. Nr. \_\_\_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_Būvkomersanta Reģ. Nr. \_\_\_\_\_\_\_\_\_\_\_\_\_Banka:Konts:\_\_\_\_\_\_\_\_\_\_\_\_\_\_\_\_\_\_\_\_\_\_\_(vārds, uzvārds) |
|  |  |

*\*ŠIS DOKUMENTS IR PARAKSTĪTS ELEKTRONISKI UN SATUR LAIKA ZĪMOGU.*